અસારવાબ્રિજ નીચે આવેલ વોરાની ચાલીમાં રહેતા અને વિસ્થાપિત બનેલા મુખ્તારઅલી અલીહુસેન શેખ સાથે મુખ્યમંત્રી આવાસ યોજનામાં મકાન અપાવવા બાબતે છેતર‌િપંડી થતાં માધુપુરા પોલીસ સ્ટેશનમાં 9 શખ્સો વિરુદ્ધમાં લેખિતમાં ફરિયાદ કરી છે. ફરિયાદમાં કરાયેલા આક્ષેપ પ્રમાણે મુખ્તારઅલી મુખ્યમંત્રી આવાસ યોજનામાં મકાન લેવા માટે મ્યુનિસિપલ કોર્પોરેશન ખાતે ગયા હતા, જ્યાં તેમની મુલાકાત કેટલાક એજન્ટ સાથે થઇ હતી. બીજા દિવસે અસારવા‌િબ્રજ નીચે આવેલી જી.ડી.નગરની ચાલીમાં રહેતા શાબીર ઉર્ફે પેઇન્ટર વણઝારા અને તેની પત્ની ફરીદાબાનુ મુખ્તારઅલીના ઘરે આવ્યાં હતાં અને ગરીબ આવાસ યોજનાના સરકારી એજન્ટ છે અને કોર્પોરેશનના એસ્ટેટ ડિપાર્ટમેન્ટના ડેપ્યુટી એસ્ટેટ ઓફિસર આઇ.ડી.પરમાર સાથે ઘરોબો હોવાથી ફોર્મ ભર્યા વગર મકાન અપાવી દેવાની લાલચ આપી હતી.